sukhrobnurali/uzbek-legal-corpus huggingface dataset:
Yakka tartibda uy-joy qurish (dehqon xoʻjaligini yuritish) uchun yer uchastkalariga meros qilib qoldiriladigan umrbod egalik qilish huquqini realizatsiya qilish boʻyicha ochiq auksion savdolarini tashkil etish va oʻtkazish tartibi toʻgʻrisidagi nizomning 51-bandiga oʻzgartirish kiritish haqida
(resolution, 2019-03-05)

Oʻzbekiston Respublikasining “Rieltorlik faoliyati toʻgʻrisida”gi Qonuni, Oʻzbekiston Respublikasi Vazirlar Mahkamasining 2012-yil 30-dekabrdagi 374-son “Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi faoliyatini tashkil etish chora-tadbirlari toʻgʻrisida”gi qaroriga muvofiq Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasining 2011-yil 9-dekabrdagi 01/09-18/13-son qarori (roʻyxat raqami 2314, 2012-yil 13-yanvar) (Oʻzbekiston Respublikasi qonun hujjatlari toʻplami, 2012-y., 2-son, 25-modda) bilan tasdiqlangan Yakka tartibda uy-joy qurish (dehqon xoʻjaligini yuritish) uchun yer uchastkalariga meros qilib qoldiriladigan umrbod egalik qilish huquqini realizatsiya qilish boʻyicha ochiq auksion savdolarini tashkil etish va oʻtkazish tartibi toʻgʻrisidagi nizomning 51-bandi quyidagi tahrirda bayon etilsin: “51. Gʻolib gʻoliblik bayonnomasini yoki yer uchastkasiga boʻlgan huquqni realizatsiya qilish toʻgʻrisida shartnomani imzolashdan bosh tortgan yoki rad etgan taqdirda: auksion komissiyasi tomonidan gʻoliblik bayonnomasiga tegishli belgi qoʻyiladi va gʻolib tomonidan taklif etilgan narxdan bir bosqich past narxni taklif etgan qatnashchi bilan oldi-sotdi shartnomasi tuzishni taklif qiladi; agar ushbu qatnashchi ham shartnomani imzolashni rad etsa, auksion komissiyasi savdolar natijalarini bekor qilish toʻgʻrisida qaror qabul qiladi. Auksion komissiya tomonidan savdolar natijalarini bekor qilish toʻgʻrisida qaror qabul qilinganda savdo tashkilotchisi mazkur Nizomga muvofiq yer uchastkasi boʻyicha takroriy auksion savdosini tashkillashtiradi. Bunda yer uchastkasiga boʻlgan huquqning boshlangʻich narxi uni dastlabki auksion savdosiga chiqarishda belgilangan boshlangʻich narx hisoblanadi.”. 2. Mazkur qaror rasmiy eʼlon qilingan kundan eʼtiboran kuchga kiradi.
Havo harakatidagi alohida vaziyatlar haqida havo kemalari ekipajlarining majburiy xabarnoma va bildirishnomalari shakllarini tasdiqlash toʻgʻrisida
(order, 2025-12-15)

Oʻzbekiston Respublikasi Vazirlar Mahkamasining 2014-yil 17-dekabrdagi 346-sonli “Oʻzbekiston Respublikasi fuqaro aviatsiyasi havo kemalari parvozlarining xavfsizligini taʼminlash davlat dasturini tasdiqlash toʻgʻrisida”gi qaroriga muvofiq buyuraman: 1. Havo harakatidagi alohida vaziyatlar haqida havo kemalari ekipajlarining majburiy xabarnoma va bildirishnomalari shakllari 1 — 3-ilovalarga muvofiq tasdiqlansin. 2. Mazkur buyruq rasmiy eʼlon qilingan kundan eʼtiboran kuchga kiradi. Insident yuz bergan paytdagi parvoz bosqichi: Havo kemasining uchish/qoʻnish aerodromiga (VOR, NDB, WP) nisbatan joylashuvi ⁭ shatakka olish ⁭ yerdagi harakat ⁭ uchish ⁭ balandlikka koʻtarilish ⁭ yoʻnalishda ⁭ pasayish ⁭ qoʻnishga kirishish ⁭ qoʻnish ⁭ aniq emas Parvoz sharoitlari: Ob-havo: Havo sharoiti: ⁭ vizual ⁭ uskunalar boʻyicha shamol _______ / _______ ⁭ yomgʻir ⁭ qor ⁭ muzlash ⁭ tuman ⁭ momaqaldiroq ⁭ doʻl ⁭ turbulentlik ⁭ shamol harakati (yoʻnalishi) (tezligi) bulutli ____________ (oktant) havo harorati _____°S koʻrinish (RVR)______ km (m) QNN (QFE) _______________ Uchish-qoʻnish yoʻlkasi Uchish-qoʻnish yoʻlkasi holati: Havo kemasining konfiguratsiyasi: ⁭ quruq ⁭ hoʻl ⁭ muz bilan qoplangan ⁭ qor bilan qoplangan ⁭ loy bilan qoplangan Kss koʻrsatkichi: _______ ⁭ avtomatik boshqaruv ⁭ qoʻl boshqaruvi dvigatel rejimi: ______________ shassi: ______________ qanot mexanizatsiyasi: ______________ spoylerlar: ______________
Oʻzgalar parvarishiga muhtoj yolgʻiz fuqarolarga uyda ijtimoiy yordam koʻrsatish haqidagi nizomning 7-bandiga oʻzgartirish kiritish toʻgʻrisida
(order, 2024-06-21)

Oʻzbekiston Respublikasi Vazirlar Mahkamasining 2014-yil 31-dekabrdagi 372-son “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasining “Soliq va budjet siyosatining 2015-yilga moʻljallangan asosiy yoʻnalishlari qabul qilinganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2014-yil 4-dekabrdagi OʻRQ-379-son Qonuni)”gi qaroriga muvofiq buyuraman: 1. Oʻzbekiston Respublikasi mehnat va aholini ijtimoiy muhofaza qilish vazirining 2011-yil 1-iyuldagi 38-B-son buyrugʻi (roʻyxat raqami 2243, 2011-yil 11-iyul) (Oʻzbekiston Respublikasi qonun hujjatlari toʻplami, 2011-y., 28-son, 294-modda) bilan tasdiqlangan Oʻzgalar parvarishiga muhtoj yolgʻiz fuqarolarga uyda ijtimoiy yordam koʻrsatish haqidagi nizomning 7-bandidagi “Ikkinchi jahon urushi” degan soʻzlar “1941 — 1945-yillardagi urush” degan soʻzlar bilan almashtirilsin. 2. Mazkur buyruq Oʻzbekiston Respublikasi Moliya vazirligi va Sogʻliqni saqlash vazirligi bilan kelishilgan. 3. Mazkur buyruq rasmiy eʼlon qilingan kundan eʼtiboran kuchga kiradi.
Xodimlar soni va mehnatga haq toʻlash fondining eng kam meʼyorlari joriy etilishini hisobga olgan holda soliqlar va boshqa majburiy toʻlovlarni hisoblab chiqarish va toʻlash tartibi toʻgʻrisidagi nizomga oʻzgartirishlar kiritish haqida
(resolution, 2017-02-06)

Oʻzbekiston Respublikasi Prezidentining 2014-yil 4-dekabrdagi PQ-2270-son “Oʻzbekiston Respublikasining 2015-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq Oʻzbekiston Respublikasi Davlat soliq qoʻmitasi va Moliya vazirligi qaror qiladi: 1. Oʻzbekiston Respublikasi Davlat soliq qoʻmitasi va Moliya vazirligining 2011-yil 2-fevraldagi 2011-5, 6-son qarori (roʻyxat raqami 2200, 2011-yil 23-fevral) (Oʻzbekiston Respublikasi qonun hujjatlari toʻplami, 2011-y., 7-8-son, 79-modda) bilan tasdiqlangan Xodimlar soni va mehnatga haq toʻlash fondining eng kam meʼyorlari joriy etilishini hisobga olgan holda soliqlar va boshqa majburiy toʻlovlarni hisoblab chiqarish va toʻlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 3-bandning oʻn ikkinchi xatboshisi quyidagi tahrirda bayon etilsin: “toʻlovlarning umumiy stavkasi — tegishli toifadagi toʻlovchilar uchun belgilanadigan yagona ijtimoiy toʻlov, fuqarolarning sugʻurta badallari stavkalarini va jismoniy shaxslarning shaxsiy jamgʻarib boriladigan pensiya hisobvaraqlariga oʻtkaziladigan 1 foizga kamaytirmagan holdagi jismoniy shaxslardan olinadigan daromad soligʻining stavkasini oʻz ichiga oluvchi umumiy stavka. Bunda jismoniy shaxslardan olinadigan daromad soligʻining stavkasi jismoniy shaxslardan olinadigan daromad soligʻining eng kam stavkasi boʻyicha soliq solinadigan jismoniy shaxslarning daromadlariga soliq solish maqsadida qoʻllaniladigan stavka miqdori qabul qilinadi.”. 2. 15-banddagi “budjet” degan soʻz “Davlat budjeti” degan soʻzlar bilan almashtirilsin. 3. 5-ilova mazkur oʻzgartirishlarning ilovasiga muvofiq tahrirda bayon etilsin.
Vasiylik va homiylik organlari tomonidan yetim bolalar va ota-ona qaramogʻidan mahrum boʻlgan bolalar turar joylarining saqlanib qolishini nazorat qilish qoidalariga oʻzgartirish va qoʻshimcha kiritish haqida
(resolution, 2019-10-10)

Oʻzbekiston Respublikasi Vazirlar Mahkamasining 2014-yil 9-dekabrdagi 338-son “Yetim bolalar va ota-ona qaramogʻidan mahrum boʻlgan bolalarni turar joylar bilan taʼminlash tartibi toʻgʻrisidagi nizomga oʻzgartirish va qoʻshimchalar kiritish haqida”gi qaroriga muvofiq Oʻzbekiston Respublikasi Xalq taʼlimi vazirligi, Mehnat va aholini ijtimoiy muhofaza qilish vazirligi hamda Sogʻliqni saqlash vazirligi qaror qiladi: 1. Oʻzbekiston Respublikasi Xalq taʼlimi vazirligi, Mehnat va aholini ijtimoiy muhofaza qilish vazirligi hamda Sogʻliqni saqlash vazirligining 2010-yil 31-dekabrdagi 46, 206-qq va 29-son qarori (roʻyxat raqami 2189, 2011-yil 28-yanvar) (Oʻzbekiston Respublikasi qonun hujjatlari toʻplami, 2011-y., 4-5-son, 42-modda) bilan tasdiqlangan Vasiylik va homiylik organlari tomonidan yetim bolalar va ota-ona qaramogʻidan mahrum boʻlgan bolalar turar joylarining saqlanib qolishini nazorat qilish qoidalariga ilovaga muvofiq oʻzgartirish va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 19-band quyidagi tahrirda bayon etilsin: “19. Vasiylik va homiylik organi yetim bolalar va ota-ona qaramogʻidan mahrum boʻlgan bolalar turar joylarining noqonuniy sotilganligi yoki boshqacha tarzda begonalashtirilganligi holatlari aniqlangan taqdirda, aniqlangan kundan boshlab besh kun ichida bitimni haqiqiy emas deb topish boʻyicha sudga daʼvo arizasi bilan murojaat qiladi.”. 2. 20-band quyidagi mazmundagi xatboshi bilan toʻldirilsin: “Mazkur Nizom talablarini buzgan shaxslar qonun hujjatlarida belgilangan tartibda javobgarlikka tortiladi.”. 3. Ushbu oʻzgartirish va qoʻshimcha Oʻzbekiston Respublikasi Yer resurslari, geodeziya, kartografiya va davlat kadastri davlat qoʻmitasi bilan kelishilgan.
Xalqaro shartnomalar loyihalarini tayyorlash va Oʻzbekiston Respublikasining xalqaro shartnomalar boʻyicha majburiyatlarini bajarish tartibiga oʻzgartirishlar kiritish toʻgʻrisida
(resolution, 2019-04-19)

Xalqaro shartnomalar loyihalarini tayyorlash va Oʻzbekiston Respublikasining xalqaro shartnomalar boʻyicha majburiyatlarini bajarishni tartibga solish maqsadida Vazirlar Mahkamasi qaror qiladi: 1. Vazirlar Mahkamasining 2000-yil 12-dekabrdagi 473-son qarori (Oʻzbekiston Respublikasi QT, 2000-y., 12-son, 76-modda) bilan tasdiqlangan Xalqaro shartnomalar loyihalarini tayyorlash va Oʻzbekiston Respublikasining xalqaro shartnomalar boʻyicha majburiyatlarini bajarish tartibiga ilovaga muvofiq oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari hamda Oʻzbekiston Respublikasi tashqi ishlar vaziri A.X. Komilov zimmasiga yuklansin. 1. “Masʼul vazirlik, idora” ustunining ikkinchi, yigirmanchi va yigirma birinchi xatboshilaridagi “Davlat chegaralarini himoya qiluvchi qoʻmita” soʻzlari chiqarib tashlansin. 2. “Masʼul vazirlik, idora” ustunining oltinchi xatboshidagi “Davlat mulki qoʻmitasi” soʻzlari “Davlat raqobat qoʻmitasi” soʻzlari bilan almashtirilsin.
Vazirlar Mahkamasining “Interaktiv davlat xizmatlari koʻrsatishni hisobga olgan holda Internet tarmogʻida Oʻzbekiston Respublikasining Hukumat portali faoliyatini yanada takomillashtirish chora-tadbirlari toʻgʻrisida” 2012-yil 30-dekabrdagi 378-son qaroriga oʻzgartirish va qoʻshimchalar kiritish haqida (Oʻzbekiston Respublikasining “Jismoniy va yuridik shaxslarning murojaatlari toʻgʻrisida” 2014-yil 3-dekabrdagi OʻRQ-378-son Qonuni)
(law, 2016-06-13)

Oʻzbekiston Respublikasining “Jismoniy va yuridik shaxslarning murojaatlari toʻgʻrisida” 2014-yil 3-dekabrdagi OʻRQ-378-son Qonuniga muvofiq Vazirlar Mahkamasi qaror qiladi: 1. Vazirlar Mahkamasining “Interaktiv davlat xizmatlari koʻrsatishni hisobga olgan holda Internet tarmogʻida Oʻzbekiston Respublikasining Hukumat portali faoliyatini yanada takomillashtirish chora-tadbirlari toʻgʻrisida” 2012-yil 30-dekabrdagi 378-son qaroriga (Oʻzbekiston Respublikasi QT, 2012-y., 12-son, 95-modda) ilovaga muvofiq oʻzgartirish va qoʻshimchalar kiritilsin. 2. Vazirliklar va idoralar oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 1. 3-bandning birinchi xatboshidagi “Kompyuterlashtirish va axborot-kommunikatsiya texnologiyalarini rivojlantirish boʻyicha Muvofiqlashtiruvchi kengash” soʻzlari “2013 — 2020-yillarda Oʻzbekiston Respublikasining Milliy axborot-kommunikatsiya texnologiyalarini rivojlantirish kompleks dasturini amalga oshirishni muvofiqlashtirish boʻyicha Respublika komissiyasi” soʻzlari bilan almashtirilsin. 2. 4-bandda: birinchi xatboshidagi “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” soʻzlari “Oʻzbekiston Respublikasi Axborot texnologiyalari va kommunikatsiyalarini rivojlantirish vazirligi” soʻzlari bilan almashtirilsin; toʻrtinchi xatboshidagi “Kompyuterlashtirish va axborot-kommunikatsiya texnologiyalarini rivojlantirish boʻyicha Muvofiqlashtiruvchi kengashga” soʻzlari “2013 — 2020-yillarda Oʻzbekiston Respublikasining Milliy axborot-kommunikatsiya texnologiyalarini rivojlantirish kompleks dasturini amalga oshirishni muvofiqlashtirish boʻyicha Respublika komissiyasiga” soʻzlari bilan almashtirilsin.
Idoraviy normativ-huquqiy hujjatni davlat reyestridan chiqarish toʻgʻrisida
(order, 2015-03-06)

Idoraviy normativ-huquqiy hujjatni davlat reyestridan chiqarish boʻyicha 2015-yil 6-martdagi xulosaga muvofiq hamda Oʻzbekiston Respublikasi Prezidentining 2011-yil 23-avgustdagi PQ-1602-sonli “Oʻzbekiston Respublikasi Adliya vazirligi faoliyatini yanada takomillashtirish chora-tadbirlari toʻgʻrisida”gi, Oʻzbekiston Respublikasi Vazirlar Mahkamasining 1997-yil 9-oktabrdagi 469-sonli “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash chora-tadbirlari toʻgʻrisida”gi hamda 2000-yil 19-maydagi 197-sonli “Vazirliklar, davlat qoʻmitalari va idoralarning meʼyoriy hujjatlarini qabul qilish tartibini takomillashtirish toʻgʻrisida”gi qarorlariga asosan buyuraman: 1. Magistratura toʻgʻrisidagi nizomni (roʻyxat raqami 2405, 2012-yil 18-dekabr) qonun hujjatlariga muvofiqlashtirish boʻyicha Oʻzbekiston Respublikasi Oliy va oʻrta maxsus taʼlim vazirligiga kiritilgan 2015-yil 22-yanvardagi 1-6/33-115/8-sonli taqdimnoma talablari bajarilmaganligi maʼlumot uchun qabul qilinsin. 2. Oʻzbekiston Respublikasi oliy va oʻrta maxsus taʼlim vazirining 2012-yil 29-oktabrdagi 418-sonli “Magistratura toʻgʻrisidagi nizomni tasdiqlash haqida”gi buyrugʻini (roʻyxat raqami 2405, 2012-yil 18-dekabr) davlat reyestridan chiqarish toʻgʻrisidagi mazkur buyruq davlat roʻyxatidan oʻtkazilsin va bu haqda Idoraviy normativ-huquqiy hujjatlarning davlat reyestriga tegishli yozuv kiritilsin. 3. Qonun hujjatlarini turkumlash va huquqiy axborot boshqarmasi (D. Ibragimova) ushbu buyruqning “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq rasmiy eʼlon qilingan kundan eʼtiboran kuchga kiradi.
“Tijorat banklari tomonidan kredit portfeli tarkibida uzoq muddatli investitsiyaviy moliyalashning ulushiga qarab foyda soligʻi boʻyicha soliq imtiyozlarini qoʻllash tartibi toʻgʻrisidagi nizomni tasdiqlash toʻgʻrisida”gi qaror, shuningdek unga oʻzgartirishlarni oʻz kuchini yoʻqotgan deb topish toʻgʻrisida
(resolution, 2015-03-06)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Prezidentining 2009-yil 28-iyuldagi PQ-1166-sonli “Tijorat banklarining investitsiya loyihalarini moliyalashtirishga yoʻnaltiriladigan uzoq muddatli kreditlari ulushini koʻpaytirishni ragʻbatlantirish borasidagi qoʻshimcha chora-tadbirlar toʻgʻrisida”gi qarorining 3-bandiga muvofiq, Oʻzbekiston Respublikasi Moliya vazirligi, Markaziy banki Boshqaruvi va Davlat soliq qoʻmitasi qaror qiladi: 1. Quyidagilar oʻz kuchini yoʻqotgan deb hisoblansin: Oʻzbekiston Respublikasi Moliya vazirligi, Markaziy banki Boshqaruvi va Davlat soliq qoʻmitasining 2009-yil 18-sentabrdagi 92, 26/I, 2009-28-sonli “Tijorat banklari tomonidan kredit portfeli tarkibida uzoq muddatli investitsiyaviy moliyalashning ulushiga qarab foyda soligʻi boʻyicha soliq imtiyozlarini qoʻllash tartibi toʻgʻrisidagi nizomni tasdiqlash toʻgʻrisida”gi qarori (roʻyxat raqami 2021, 2009-yil 19-oktabr) (Oʻzbekiston Respublikasi qonun hujjatlari toʻplami, 2009-y., 43-son, 462-modda); Oʻzbekiston Respublikasi Moliya vazirligi, Markaziy banki Boshqaruvi va Davlat soliq qoʻmitasining 2013-yil 19-sentabrdagi 88, 314-V-1, 2013-44-sonli “Tijorat banklari tomonidan kredit portfeli tarkibida uzoq muddatli investitsiyaviy moliyalashning ulushiga qarab foyda soligʻi boʻyicha soliq imtiyozlarini qoʻllash tartibi toʻgʻrisida”gi nizomga oʻzgartirishlar kiritish haqida”gi qarori (roʻyxat raqami 2021-1, 2013-yil 14-oktabr) (Oʻzbekiston Respublikasi qonun hujjatlari toʻplami, 2013-y., 42-son, 562-modda). 2. Mazkur qaror rasmiy eʼlon qilingan kundan eʼtiboran kuchga kiradi.
Banklarning depozit (omonat) sertifikatlarini chiqarish va muomalada boʻlish tartibi toʻgʻrisidagi nizomga oʻzgartirish va qoʻshimchalar kiritish haqida
(resolution, 2015-03-04)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi va “Qimmatli qogʻozlar bozori toʻgʻrisida”gi qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy bankining 2008-yil 14-avgustdagi 17/2-son qarori (roʻyxat raqami 1859, 2008-yil 24-sentabr) (Oʻzbekiston Respublikasi qonun hujjatlari toʻplami, 2008-y., 39-son, 400-modda) bilan tasdiqlangan Banklarning depozit (omonat) sertifikatlarini chiqarish va muomalada boʻlish tartibi toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-bandda: quyidagi mazmundagi birinchi xatboshi bilan toʻldirilsin: “Sertifikatlar oldi-sotdi, hadya qilish, meros qilib olish, ustav fondiga kiritish va egasi almashuviga olib keladigan boshqa bitimlarda, shuningdek garovda bitim obyekti boʻlishi mumkin.”; birinchi xatboshi ikkinchi xatboshi deb hisoblansin. 2. Quyidagi mazmundagi 51-band bilan toʻldirilsin: “51. Banklar bevosita oʻzlari yoki boshqa banklar tomonidan joylashtirilgan sertifikatlar bilan taʼminlangan kredit ajratishga haqli.”. 3. Quyidagi mazmundagi 81-band bilan toʻldirilsin: “81. Banklar tomonidan sertifikatga oid axborotlar Oʻzbekiston Respublikasining “Qimmatli qogʻozlar bozori toʻgʻrisida”gi Qonuni va Vazirlar Mahkamasining 2014-yil 2-iyuldagi 176-sonli qarori bilan tasdiqlangan Aksiyadorlik jamiyatlarining korporativ veb-saytlariga qoʻyiladigan talablar toʻgʻrisidagi nizom talablariga muvofiq oshkor qilinadi.”. 4. 27-banddan “notarial tartibda yoki” degan soʻzlar chiqarib tashlansin. 5. Quyidagi mazmundagi 311-band bilan toʻldirilsin: “311. Sertifikatlarga doir shartnomalarga oʻzgartirish va (yoki) qoʻshimchalar kiritish qonun hujjatlarida belgilangan tartibda amalga oshiriladi. Sertifikatlarni chiqarish shartlari Markaziy bankda roʻyxatga olingandan soʻng, ushbu shartlarda boshqacha tartib nazarda tutilmagan boʻlsa: sertifikatlarga doir shartnomalarni imzolagan mansabdor shaxslar; bank va (yoki) sertifikat egasining joylashgan manzili; bankning tashkiliy-huquqiy shakli oʻzgartirilmagan holda nomi, shu jumladan kirill harflaridan lotin harflariga oʻzgarganda, sertifikatni chiqarish shartlari, sertifikat blankalari va sertifikatlarni joylashtirish jarayonida rasmiylashtirilgan shartnomalarga oʻzgartirish va (yoki) qoʻshimchalar kiritish talab etilmaydi.”. 6. 49-banddagi “30 kalendar kunidan” degan soʻzlar “oʻttiz kundan” degan soʻzlar bilan almashtirilsin. 7. Mazkur oʻzgartirish va qoʻshimchalar Oʻzbekiston Respublikasi Davlat raqobat qoʻmitasi huzuridagi Qimmatli qogʻozlar bozorini muvofiqlashtirish va rivojlantirish markazi bilan kelishilgan.
Oʻzbekiston Respublikasi Ichki i ishlar vazirligi Davlat yongʻin xavfsizligi xizmati bino va inshootlarini qurilish va rekonstruksiya qilish chora-tadbirlari toʻgʻrisida
(resolution, 2017-08-14)

Oʻzbekiston Respublikasi Ichki ishlar vazirligi Davlat yongʻin xavfsizligi xizmati boʻlinmalari faoliyati samaradorligini oshirish, shuningdek ularning faoliyati uchun tegishli shart-sharoitlar yaratish maqsadida Vazirlar Mahkamasi qaror qiladi: 1. Oʻzbekiston Respublikasi Ichki ishlar vazirligi, Davlat arxitektura qurilish va Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining tomonidan ishlab chiqilgan Oʻzbekiston Respublikasi Ichki ishlar vazirligi Davlat yongʻin xavfsizligi xizmatining bino va inshootlarini 2016 — 2030-yillar davrida bosqichma-bosqich qurish va rekonstruksiya qilish dasturi (keyingi oʻrinlarda Dastur) ilovaga muvofiq tasdiqlansin. 2. Dastur doirasidagi obyektlarni qurish va rekonstruksiya qilishda: buyurtmachilar — Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari huzuridagi “Yagona buyurtmachi xizmati” injiniring kompaniyalari; loyihalash va pudratchi tashkilotlar — oʻrnatilgan tartibda tanlov savdolari yoki tanlov natijalariga koʻra belgilansin. 3. Belgilansinki, Dastur doirasida loyiha-smeta hujjatlarini tayyorlash, tashqi muhandislik tarmoqlarini oʻrnatish, obyektlarni qurish va rekonstruksiya qilish bilan bogʻliq xarajatlar Oʻzbekiston Respublikasining tegishli yilga moʻljallangan Investitsiya dasturining markazlashtirilgan kapital qoʻyilmalar doirasida amalga oshiriladi. 4. Oʻzbekiston Respublikasi Iqtisodiyot vazirligi, Moliya vazirligi, belgilangan tartibda tasdiqlangan loyiha-smeta hujjatlari mavjud boʻlganda, Oʻzbekiston Respublikasining 2016-yil va undan keyingi yillarga moʻljallangan Investitsiya dasturini shakllantirishda Dasturda nazarda tutilgan obyektlarni qurish va rekonstruksiya qilish uchun tegishli markazlashtirilgan kapital qoʻyilmalar limitlarni nazarda tutsin. 5. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Davlat arxitektura qurilish bilan birgalikda: obyektlarni qurish va rekonstruksiya qilish uchun texnik topshiriqlarni Oʻzbekiston Respublikasi Ichki ishlar vazirligi Yongʻin xavfsizligi bosh boshqarmasi bilan majburiy kelishilgan holda sifatli tayyorlanishi; loyiha-smeta hujjatlarini ishlab chiqishda optimal loyiha va texnik yechimlar va tannarx parametrlaridan foydalanishi; Oʻzbekiston Respublikasi Ichki ishlar vazirligining asosli takliflaridan kelib chiqqan holda yangi yongʻin depo binolarini qurish uchun yer uchastkalari ajratilishini, shuningdek, Dastur doirasida ajratilgan markazlashtirilgan kapital qoʻyilmalardan maqsadli va samarali foydalanishi taʼminlasin. 6. Oʻzbekiston Respublikasi Davlat arxitektura qurilish belgilangan tartibda loyiha-smeta hujjatlarining davlat ekspertizasidan oʻtkazilishi taʼminlansin hamda qurilish-montaj ishlari sifati ustidan davlat arxitektura-qurilish nazoratini oʻrnatsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zokirovga yuklansin.
Xalqaro shartnomani tasdiqlash toʻgʻrisida
(resolution, 2015-02-23)

1. Oʻzbekiston Respublikasi Hukumati bilan Rossiya Federatsiyasi Hukumati oʻrtasida 2015 — 2019-yillarda iqtisodiy hamkorlikni rivojlantirish va chuqurlashtirishning asosiy yoʻnalishlari toʻgʻrisida 2014-yil 10-dekabr kuni Toshkent shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-taomillari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.